শিক্ষামন্ত্রী নুরুল ইসলাম নাহিদ বলেছেন, কিছু বেসরকারি বিশ্ববিদ্যালয় তাদের প্রতিষ্ঠান পরিচালনার নির্ধারিত শর্ত পূরণ করতে ব্যর্থ হয়েছে। আবার কেউ কেউ মুনাফার লক্ষ্য নিয়ে চলছে। তাদের বিরুদ্ধে অব্যাহত চাপ রেখেও সঠিক ধারায় আনা কঠিন হয়ে পড়েছে। যারা নির্ধারিত সময়েও নিজস্ব ক্যাম্পাসে যেতে পারেনি, একাধিক ক্যাম্পাস পরিচালনা করছে, তাদের বিরুদ্ধে আইনি ব্যবস্থা গ্রহণ ছাড়া আর কোনো পথ খোলা নেই।